Source: http://forum.humanisti.sk/viewtopic.php?t=1310
Timestamp: 2018-09-22 22:16:21+00:00
Document Index: 3745367

Matched Legal Cases: ['súd ', 'čl. 30', 'čl. 30', 'čl. 46', 'čl. 48', 'čl. 6', 'čl. 30', 'čl. 30', 'čl. 46', 'čl. 6', 'súd ', 'súd ']

Diskusne forum humanistov ~ Zobraziť tému - Kauza kandidatúry na primátora
< O čom sa píše? ~ Kauza kandidatúry na primátora
Zaslal: St február 18, 2015 9:39 pm
Kauza kandidatúry na primátora
Martin Daňo sa sťažoval na Ústavnom súde, a ÚS SR uznal, že boli porušené jeho práva uchádzať sa o funkciu primátora v Humennom.
Neverejné zasadnutie III. senátu Ústavného súdu SR
Ústavný súd Slovenskej republiky v senáte zloženom z predsedu Ľubomíra Dobríka a sudcov Jany Baricovej a Rudolfa Tkáčika na neverejnom zasadnutí senátu 17. februára 2015 rozhodol vo veci vedenej pod sp. zn. III. ÚS 693/2014
o sťažnosti M. D., ktorou namietal porušenie jeho základného práva zúčastňovať sa na správe vecí verejných podľa čl. 30 ods. 1 Ústavy Slovenskej republiky, základného práva na prístup k voleným a iným verejným funkciám podľa čl. 30 ods. 4 Ústavy Slovenskej republiky, práva na súdnu ochranu podľa čl. 46 ods. 1 a čl. 48 ods. 2 Ústavy Slovenskej republiky a práva na spravodlivé súdne konanie podľa čl. 6 ods. 1 Dohovoru o ochrane ľudských práv a základných slobôd uzneseniami Okresného súdu Humenné č. k. 18 S/1/2014-10 z 2. októbra 2014 a č. k. 21 S/1/2014-11 z 2. októbra 2014 a postupmi, ktoré ich vydaniu predchádzali.
1. Základné právo M. D. zúčastňovať sa na správe vecí verejných podľa čl. 30 ods. 1 Ústavy Slovenskej republiky, základné práva na prístup k voleným a iným verejným funkciám podľa čl. 30 ods. 4 Ústavy Slovenskej republiky, práva na súdnu ochranu podľa čl. 46 ods. 1 Ústavy Slovenskej republiky a práva na spravodlivé súdne konanie podľa čl. 6 ods. 1 Dohovoru o ochrane ľudských práv a základných slobôd uznesením Okresného súdu Humenné č. k. 18 S/1/2014-10 z 2. októbra 2014 a č. k. 21 S/1/2014-11 z 2. októbra 2014 porušené boli.
2. Uznesenie Okresného súdu Humenné č. k. 18 S/1/2014-10 z 2. októbra 2014 a č. k. 21 S/1/2014-11 z 2. októbra 2014 zrušuje.
3. M. D. priznáva finančné zadosťučinenie, ktoré je Okresný súd Humenné povinný vyplatiť mu do dvoch mesiacov od právoplatnosti tohto rozhodnutia.
4. Okresný súd Humenné je povinný uhradiť M. D. trovy právneho zastúpenia na účet jeho právneho zástupcu do dvoch mesiacov od právoplatnosti tohto rozhodnutia.
5. Vo zvyšnej časti sťažnosti M. D. nevyhovuje.